غزه‌ده، باشدا سرطان معا‌لیجه‌سینده ایستیفاده ائدیلن‌لر اولماقلا، تمل درمان‌لارین یوزده 35ی توکه‌ندی.
ساغلیق باخانلیغی سؤزچوسو اشرف القدره، غزه‌ده‌کی ساغلیق بؤلومونده یاشانان چتین‌لیک‌لره باغلی تشکیل ائتدیگی مطبوعات کنفرانسیندا، ایسراییلین قوشادماسی سببیله تمل درمان‌لاردا یوزده 35 آزالما اولدوغونو ایفاده ائتدی.
بو درمان‌لارین ایچینده بؤیوک نیسبتده سرطان معا‌لیجه‌سینده ایستیفاده ائدیلن‌لر اولدوغونو بیلدیرن سؤزچو، الکتریک و یانا‌جاق بحرانی سببیله ده خسته‌خانا‌لارداکی ایشلرین گئتدیکجه چتینلشدیگینی ایفاده ائتدی.
قدره، غزه‌ده‌کی خسته‌لرین معا‌لیجه حاق‌لارینا ائدیلن بو "قولدورلوغا" قارشی میلی و اولوسلارآراسی جدی بیر دوروش سرگیلنمه‌سی لازیم اولدوغونو وورغولادی.
سؤزچو، یئرلی، یؤلگه‌سل و اولوسلارآراسی بوتون ایلگیلی تشکیلات‌لاری دا غزه‌ده‌کی خسته‌لرین درمان و طبی ملزمه احتیاج‌لاری‌نین عاجل اولا‌راق آرا‌دان قالدیریلماسی اوچون حرکته گئچمه‌یه چاغیردی.
